4Kids Entertainment

4Kids Entertainment (tunnetaan myös pelkästään nimellä 4Kids) on yhdysvaltalainen televisio-ohjelmien ja elokuvien tuotantoyhtiö, joka on erikoistunut lisensoimaan englannin kielelle lastenohjelmia ympäri maailmaa. Yhtiö tunnetaan erityisesti animesarjojen Pokémonin ja Yu-Gi-Ohin dubbaamisesta. 4Kids Entertainment toimii lisensoimisen lisäksi tuotteiden kehittäjänä ja levittäjänä maailmalle. Useat heidät tuotteistaan on käännetty japanin kielestä englanniksi, muun muassa yhtiön välittämät videopelit, televisiosarjat ja televisiosarjojen oheistuotteet, kuten Pokémon, Yu-Gi-Oh, Shaman King, One Piece ja Tokyo Mew Mew. 4Kidsillä on myös oma televisio-osio 4Kids TV vuodesta 2002 lähtien, jossa he esittävät lisensoimiaan ohjelmia. Vuodesta 2008 lähtien yhtiöllä on ollut toinen televisio-osio The CW4Kids The CW -kanavalla, joka korvattiin elokuussa 2010 Toonzai!-televisio-osiolla. == Sensuuri == Huolimatta suosittujen animesarjojen levittämisestä Yhdysvaltoihin ja sitä kautta muihin länsimaihin on 4Kids saanut erityisesti negatiivista huomiota animen lokalisoinnilla englanninkieliselle yleisölle. Yhtiö pyrkii tekemään animesta lapsiystävällisen sensuurin keinoin, johon kuuluvat kaiken väkivallan, päihteiden käytön, kuolemaan liittyvien viittausten ja muun arveluttavan sisällön poistaminen sekä yksittäisistä kohtauksista että sarjoista kokonaan. Sensuurin lisäksi 4Kids tekee muutoksia animen sisältöön muokkaamalla vuorosanoja ja uudelleensäveltämällä musiikin. Muokkauksiin myös kuuluvat Japanin kulttuuriin liittyvien viittausten muuttaminen, kuten fiktiohahmojen japanilaisten nimien vaihtaminen englanninkielisiksi vastineiksi ja japaninkielisten kirjoitusmerkkien poistaminen; esimerkkinä tietyissä Pokémonin jaksoissa Japanissa suositut välipalat, riisipallot, on vaihdettu hillomunkkeihin ja täytettyihin patonkeihin. Yhdysvalloissa vallitsevia Federal Communications Commissionin säädöksiä noudattaen 4Kids sensuroi alkoholijuomat, tupakoinnin ja käsiaseet kaikista lastenohjelmistaan. Lapsille sopimattomiksi käsitetyt esineet, kuten pistoolit ja savukkeet, muutetaan kuvanmuokkauksella esimerkiksi tikkukaramelleiksi. == Tuotanto == Lista 4Kidsin tuottamista sarjoista. * Teini-ikäiset mutanttininjakilpikonnat (2003–2009) * Eläköön Pinata (2006–2009) * Chaotic (2006–2010) ===Lisensoidut sarjat=== * Pokémon (1998–2006) * Yu-Gi-Oh! Duel Monsters (2001–2006) * Pika Pika Hoshizora Camp (2002) * Hoshi no Kirby (2002–) * Sonic X (2003-2006) * Winx Club (2003–2007) * Shaman King (2003–2005) * F-Zero Falcon Densetsu (2004) * One Piece (2004–2007) * Tokyo Mew Mew (2005–2006) * Yu-Gi-Oh! GX (2005–) * Dinosaur King (2007–2008) * Yu-Gi-Oh! 5D's (2008–) ===Elokuvat=== * Pokémon – Mewtwon vastaisku (1999) * Pokémon 2000: Yhden voimalla (2000) * Pokémon 3: Unownien loitsu (2001) * Mewtwon paluu (2001) * Pokémon 4Ever (2002) * Pokémon Heroes: Latios & Latias (2003) * Pokémon – Jirachi, Toiveentäyttäjä (2004) * Yu-Gi-Oh! – elokuva (2004) * Salaperäinen Deoxys (2005) * Lucario and the Mystery of Mew (2006) * Turtles Forever (2009) * Yu- Gi-Oh! 3D: Bonds Beyond Time (2011) == Aiheesta muualla == * Anime News Network Luokka:Yhdysvaltalaiset televisioyhtiöt